ΑΝΑΚΟΙΝΩΣΗ ΓΙΑ ΤΗΝ ΙΣΤΟΣΕΛΙΔΑ
Ανάρτηση προσωρινών πινάκων κατάταξης, προσληπτέων και απορριπτέων των υποψηφίων της υπ΄ αριθμ. πρωτ. οικ.634/2026 - ΣΟΧ 1/2026 - προκήρυξης (ΑΔΑ: 92ΦΦΟΞΧΣ-Π0Π) για την πρόσληψη Επικουρικού Προσωπικού Προνοιακών Φορέων (ΓΙΑ ΤΗΝ ΚΑΛΥΨΗ ΕΠΙΤΑΚΤΙΚΩΝ ΑΝΑΓΚΩΝ ΤΩΝ ΚΕΝΤΡΩΝ ΚΟΙΝΩΝΙΚΗΣ ΠΡΟΝΟΙΑΣ) – άρθρο 88 του ν. 4611/2019.


23/6/2026 

Αναρτώνται σημέρα οι προσωρινοί πίνακες κατάταξης κατάταξης(κύριοι και επικουρικοί για τους κλάδους/ειδικότητες στις οποίες προβλέπονται επικουρικά προσόντα), προσληπτέων και απορριπτέων των υποψηφίων της υπ΄ αριθμ. πρωτ. οικ.634/2026 - ΣΟΧ 1/2026 - προκήρυξης για την πρόσληψη Επικουρικού Προσωπικού Προνοιακών Φορέων (ΓΙΑ ΤΗΝ ΚΑΛΥΨΗ ΕΠΙΤΑΚΤΙΚΩΝ ΑΝΑΓΚΩΝ ΤΩΝ ΚΕΝΤΡΩΝ ΚΟΙΝΩΝΙΚΗΣ ΠΡΟΝΟΙΑΣ) – άρθρο 88 του ν. 4611/2019.
Επισημαίνεται ότι Κατά των πινάκων αυτών, επιτρέπεται στους ενδιαφερόμενους η άσκηση ένστασης, μέσα σε αποκλειστική προθεσμία δέκα (10) ημερών (υπολογιζόμενες ημερολογιακά), η οποία αρχίζει από την επόμενη ημέρα της ανάρτησής τους. Η ένσταση υποβάλλεται αποκλειστικά με ηλεκτρονικό τρόπο στο ΑΣΕΠ στη διεύθυνση ηλεκτρονικού ταχυδρομείου (prosl.enstasi@asep.gr) και, για να εξεταστεί, πρέπει να συνοδεύεται από αποδεικτικό καταβολής παραβόλου πενήντα  ευρώ (50 €), που έχει εκδοθεί είτε μέσω της εφαρμογής του ηλεκτρονικού παραβόλου (e-παράβολο), βλ. λογότυπο «ΗΛΕΚΤΡΟΝΙΚΟ ΠΑΡΑΒΟΛΟ» στον διαδικτυακό τόπο του ΑΣΕΠ (www.asep.gr), είτε από Δημόσια Οικονομική Υπηρεσία (Δ.Ο.Υ.). Ο υποψήφιος πρέπει να αναγράψει τον κωδικό/αριθμό του παραβόλου στην ένσταση και να καταβάλει το αντίτιμο του ηλεκτρονικού παραβόλου μέχρι τη λήξη προθεσμίας υποβολής των ενστάσεων. Σε περίπτωση  που η υποβληθείσα ένσταση γίνει δεκτή, το καταβληθέν ποσό επιστρέφεται στον ενιστάμενο.
Στο πλαίσιο προστασίας των ευαίσθητων δεδομένων προσωπικού χαρακτήρα, στους αναρτημένους στην ιστοσελίδα του ΚΚΠΠΚΜ πίνακες κατάταξης, βαθμολογούμενα κριτήρια που συνιστούν ειδικές κατηγορίες δεδομένων, εμφανίζονται με τη γενική επικεφαλίδα «Ειδικό κριτήριο /Ειδική κατηγορία». 
Οι απορριπτέοι εμφανίζονται με τον αριθμό πρωτοκόλλου της αίτησής τους, τους κωδικούς θέσεων που δήλωσαν, την αιτιολογία απόρριψης και τα στοιχεία της αστυνομικής τους ταυτότητας. 

Πληροφορίες σχετικά με τους προσωρινούς πίνακες παρέχονται από την Κεντρική Υπηρεσία του ΚΚΠΠΚΜ στα τηλέφωνα : 2313 022631, 054854.
